Itä-Uudenmaan vaakuna

Itä-Uudenmaan vaakuna oli entisen Itä-Uudenmaan maakunnan heraldinen tunnus. Vuonna 1997 hyväksytty vaakunaselitys kuuluu: "Sinisellä kilvellä kolme hopeista liekkiä."

Vaakuna otettiin käyttöön vuoden 1997 lääniuudistuksen myötä uuden Itä-Uudenmaan maakunnan tunnukseksi. Vaakunan on suunnitellut Jouko Jäppinen ja sen kolme liekkiä kuvaavat Askolan kivikautisen kulttuurin nuotiotulia, Mikael Agricolaa ja kirjapainoa, sekä alueen energiateollisuutta. Vaakunan sini-hopeiset värit ovat perinteiset Uudenmaan värit. 

Kansallisarkisto ehdotti uuden maakunnan vaakunaksi vuonna 1997 Porvoon kaupunkiin liitetyn Porvoon maalaiskunnan lohiaiheista vaakunaa, mutta Itä-Uudenmaan maakuntaliitto kuitenkin hylkäsi ehdotuksen.

Vaakuna oli käytössä 31.12.2010 asti, jolloin Itä-Uusimaa liitettiin kokonaisuudessaan osaksi Uudenmaan maakuntaa. Se kuitenkin esiintyy yhä muun muassa Itä-Uudenmaan pelastuslaitoksen tunnuksessa.

 Katso myös 

 Itä-Uudenmaan maakunnan kuntien vaakunat

 Lähteet 

 Iltanen, Jussi: Suomen kuntavaakunat (2013), Karttakeskus, 

 Viitteet  

Luokka:Suomen maakuntien vaakunat
Luokka:Uusimaa